Narodna skupština
20020702

Nije prihvaćen amandman da domaći proizvođači i ponuđači imaju prednost pod jednakim uslovima, čak ni u tom slučaju. Kažete da smo mi država koja posle samo godinu i po dana od dolaska tzv. nove demokratske vlasti na čelo ove države predlaže i usvaja ovakav zakon, a da su neke druge kao Slovenija, na to čekale devet godina; naravno da su čekale, zato što su, između ostalog, i na taj način štitile domaću proizvodnju. Mi znamo da kada se ovaj zakon usvoji svi koji imaju interesa da u ovoj zemlji prodaju robu ili usluge, i ako mogu da ponude za jedan dinar nižu cenu, taj posao mogu da dobiju, samo se onda postavlja pitanje šta se zaista dešava sa našom privredom i sa ljudima koji su u njoj uposleni. Formira se Uprava za javne nabavke. Rekao je gospodin Đelić da to nije nikakav super kupac.